„Narodne novine“, broj 45/84., 59/96., 51/08. i 71/14.

Napomena:

Objavljeno u »Narodnim novinama«, br. 45/84., na temelju članka 34. stavka 2. Zakona o

zaštiti na radu (»Narodne novine«, broj 19/83.).

Primjenjuje se u dijelu u kojem nije u suprotnosti sa Zakonom o zaštiti na radu (»Narodne

novine«, br. 71/14., 118/14. i 154/14.) – prestanak važenja čl. 7., 8. i 9. koji se odnose na

iskorištavanje šuma.

PRAVILNIK

O SADRŽAJU PLANA UREĐENJA PRIVREMENIH I ZAJEDNIČKIH

PRIVREMENIH RADILIŠTA

Član 1.

Ovim pravilnikom utvrđuje se sadržaj plana uređenja privremenih i zajedničkih privremenih

radilišta u pogledu provođenja pravila zaštite na radu.

Član 2.

Pod pojmom privremenog radilišta u smislu ovoga pravilnika smatra se prostor na kojem

radnici izvode građevinske, montažne ili radove na iskorištavanju šuma, sa unapred

predviđenim rokom trajanja radova, ako ti radovi traju duže od 5 dana.

Pod pojmom zajedničkog privremenog radilišta u smislu ovoga pravilnika smatra se

istovremeno obavljanje poslova i zadataka od strane više izvođača na prostoru na kojem radnici

izvode građevinske, montažne ili radove na iskorištavanju šuma, s unapred predviđenim rokom

trajanja radova, ako ti radovi traju duže od 5 dana.

Član 3.

Organizacije udruženog rada koje na privremenim radilištima i zajedničkim privremenim

radilištima obavljaju građevinske, montažne radove ili radove na iskorištavanju šuma dužne su

prije početka izvođenja radova urediti radilište i osigurati da se radovi obavljaju u skladu s

pravilima zaštite na radu na temelju plana o uređenju radilišta.

Obaveze iz stava 1. ovoga člana odnose se i na radne ljude koji samostalno obavljaju djelatnost

osobnim radom sredstvima u vlasništvu građana ako se koriste dopunskim radom drugih osoba

njihovim zapošljavanjem (poslodavci).

Član 4.

Planom uređenja privremenog radilišta i zajedničkog privremenog radilišta treba osigurati

primjenu pravila zaštite na radu od izvođenja pripremnih radova do predaje gotovog objekta

investitoru kod izvođenja građevinskih ili montažnih radova, odnosno dok se obavljaju radovi

na iskorištavanju šuma.

Član 5.

2

Plan uređenja privremenog radilišta i zajedničkog privremenog radilišta na kojem se obavljaju

građevinski ili montažni radovi mora sadržavati shemu i opis radilišta.

Shemu radilišta izrađuje glavni nosioc radova, a ona sadrži ucrtane granice radilišta prema

okolini s ucrtanim objektom gradnje, privremenim objektima na radilištu, te utvrđenim

površinama za smještaj građevinskih strojeva i postrojenja, mjesta skladištenja građevinskog,

pogonskog i eksplozivnog materijala i lokaciju sanitarnih čvorova.

Opisni dio plana o uređenju radilišta izrađuje nosioc radova i pojedini izvođači u slučajevima

kada je prije početka radova potrebno prethodno riješiti načine zaštite radnika na radu, načine

uređenja radilišta i životne uvjete radnika na radilištu.

Ovisno o vrsti i složenosti radilišta opisni dio plana o uređenju radilišta sadrži:

- način obilježavanja odnosno osiguranja opasnih mjesta i ugroženih prostora na radilištu

(opasne zone);

- određivanje mjesta rada na kojima postoji povećana opasnost za život i zdravlje radnika, kao

i vrste i količine potrebnih osobnih zaštitnih sredstava odnosno zaštitne opreme;

- način uređenja i izvođenja privremenih električnih instalacija snage i rasvjete na radilištu;

- vrstu i broj oruđa za rad s povećanim opasnostima;

- planove i proračune za građenje i postavljanje skela, podupirača, razupirača i ograda;

- način uređenja i održavanja prometnica;

- određivanje mjesta, prostora i načina razmještaja i uskladištenja materijala;

- način rada na mjestima gdje se pojavljuju štetni plinovi, prašina, para odnosno gdje može doći

do požara ili nastati druge opasnosti;

- način zaštite radnika od pada s visine ili u dubinu;

- način osiguranja smještaja, prehrane i prijevoza radnika na radilište i sa radilišta;

- način organiziranja pružanja prve pomoći i medicinske pomoći;

- popis isprava, evidencija i uputa iz područja zaštite na radu, koja se moraju čuvati na radilištu.

Član 6.

Plan o uređenju privremenog radilišta na kojem radove izvode poslodavci sadrži opis radova

prema alinejama iz stava 4. člana 5. ovoga pravilnika u opsegu koji odgovara vrsti i složenosti

poslova koji se na radilištu izvode.

Član 7.

Članak 7. prestaje važiti u dijelu koji se odnosi na iskorištavanje šuma

3

Plan uređenja privremenog radilišta na kojem se obavlja rad na iskorištavanju šuma sadrži

naročito:

- način rada na mjestima gdje se pojavljuju posebne opasnosti pri radu radnika sa naznakom

vrste i opsega opasnosti;

- vrstu i količinu potrebnih osobnih zaštitnih sredstava i zaštite opreme;

- određivanje mjesta, prostora i načina razmještaja i uskladištenja materijala;

- način osiguranja smještaja, prehrane i prijevoza radnika na radilište i sa radilišta;

- način organiziranja pružanja prve pomoći i medicinske pomoći.

Član 8.

Članak 8. prestaje važiti u dijelu koji se odnosi na iskorištavanje šuma

Svaki izvođač radova na zajedničkom radilištu dužan je izraditi svoj plan provođenja pravila

zaštite na radu koji sadrži opis radova prema alinejama iz stava 4. člana 5. ovoga pravilnika i

jedan primjerak plana dostaviti glavnom nosiocu radova.

Član 9.

Članak 9. prestaje važiti u dijelu koji se odnosi na iskorištavanje šuma

Glavni nosioc radova dužan je izraditi jedinstveni plan uređenja zajedničkog radilišta i osigurati

provođenje planova o primjeni pravila zaštite na radu za sve izvodače radova tako da se radovi

mogu izvoditi bez ugrožavanja života i zdravlja radnika.

Ako se izvođenje radova zbog prirode procesa rada ne može organizirati tako da se rad više

izvođača radova obavlja istovremeno, glavni nosioc radova mora osigurati naizmjenično

obavljanje poslova.

Glavni nosioc radova dužan je u toku izvođenja radova koordinirati način izvođenja radova

prema dinamici i specifičnosti izvođenja radova.

Član 10.

Ovaj Pravilnik stupa na snagu osmoga dana nakon objave u “Narodnim novinama”.